Juris Paegle

**Juris Paegle** (dzimis  Rīgā) ir latviešu arhitekts.

## Biogrāfija

Dzimis Rīgā, Čiekurkalnā. Ieguvis vidējo izglītību Čiekurkalna 8. vidusskolā. 1962. gadā iestājies Rīgas Tehniskās universitātes Arhitektūras nodaļā, 1964.–1966. gadā dienējis armijā un pabeidzis RTU 1970. gadā.

Sācis strādāt M. Ģelža vadītajā institūta “Pilsētprojekts” nodaļā. Šeit J. Paegle kopā ar J. Kārkliņu projektējis tirdzniecības centru Imantā, kas uzcelts 1980. gadā, blakus Sudrabkalniņam. Tā sastāvā ir bibliotēka, kas saskaņota ar kalniņu kā Rīgas frontes cīņu un piemiņas vieta Pirmā pasaules kara laikā, vācu frontei stāvot Pārdaugavā. Būvlaukumā pat tika atrasts Pirmā pasaules kara laika lielgabala ritenis.

M. Ģelža birojam bija labas attiecības ar Latvijas PSR Ministru kabinetu, un tā sākās no tā laika skatu punkta ekskluzīvu dzīvojamo māju projektēšanas un būvniecības sērija. Tās bija mājas Baznīcas ielā 32/34, Stabu ielā 8 un Skolas ielā 34, kā arī Ēveles ielā 6 un 12, divos kvartālos, līdz Valdemāra ielai 78, kur uzbūvēja pat deviņstāvu mājas. Līdzautori: J. Paegle, A. Reinfelde, E. Treimanis.

Pēc Valsts celtniecības komitejas (“Gosstroja”) ierosinājuma tika īstenots dzīvojamā rajona “Mežciems” plānojums starp Gaiļezeru un Biķernieku baznīcu; līdzautori: J. Paegle, D. Paegle, A. Kronbergs, U. Bērziņš, I. Bērziņa. Risinājums paredzēja gājēju ielu caur kvartāla vidusdaļu līdz tirdzniecības centra 2. stāvam.

1979. gadā J. Paegle bija viens no Latvijas arhitektu projektu izstādes *“Kāds būs reģionālās arhitektūras liktenis?”* organizatoriem, kā arī izstrādāja izstādes plakātu. Izstādē tika prezentēti restaurācijas un rekonstrukcijas projekti, kas pat vēl nebija pasūtīti.

Pēc Latvijas neatkarības atjaunošanas J. Paegle tika ievēlēts Rīgas domē un no 1991. gada pildīja domes Zemes komisijas atbildīgā sekretāra amatu, divos gados atjaunojot aptuveni 2000 iepriekšējo īpašnieku īpašumtiesības uz zemēm un ēkām Rīgas pilsētā.

No 1994. gada viņš tika ievēlēts par Rīgas domes Attīstības komisijas vadītāju, vēlāk kļuva par Attīstības departamenta vadītāju. Šajā laikā sākās Rīgas pilsētas plānošanas funkciju pārņemšana no valsts institūta “Pilsētprojekts” uz Rīgas domes Attīstības departamentu.

1997. gadā pameta darbu Rīgas domes iestādēs un sāka strādāt kopā ar Daci Paegli pašu dibinātā projektu birojā “RĪGERS”.

Pēc vairākām konkursa kārtām, kopš 1996. gada, trīs gadus tika projektēta “Jēkaba arkāde” – puspazemes autostāvvieta Basteja bulvārī, kas uzbūvēta 2001. gadā (būvuzņēmējs “Kalnozols”). Autori: J. Paegle, D. Paegle, piedaloties A. Pētersonei; vizuālie attēli: T. Cepurītis. Pirmo reizi Baltijas valstīs šeit pielietots monolītais betons ar slīpu – nogāzes virsmu, lai attēlotu bijušo pilsētas nocietinājumu valni, aizmugurē atvērtu pret Jēkaba kazarmām. 

“Rīgers” piedalījās divās konkursa kārtās par bijušā Rīgas Rātsnama atjaunošanu. “Rīgers” projekti ieteica atjaunot iepriekšējā Rātsnama fasādi un plānu, saskaņā ar senāko pukvežleitnanta J. F .F. Etingera 1752. gada projektu, kāda tā arī tika uzbūvēta. 2001.janvāra Nr .”Latvijas arhitektūra” projektu sadaļā publicēts J.Paegles priekšlikums izveidot zem Rātslaukuma pazemes telpā  “Līvu ciema” muzeju, jo notika izrakumi ap Melngalvju nama pamatiem, zem Rolanda statujas.

“Rīgers” 2007.g. iesniedza un saskaņoja Siguldas būvvaldē sešu dzīvokļu māju Kalna ielā 32., pēc “Mazā Šveice” pasūtījuma. Autori: J.Paegle, A.Pētersone; vizualizācijas: T.Cepurītis.

“Rīgers” bija noslēdzis līgumus ar “Trebelat” par vairāku ēku rekonstrukciju un jaunbūvi bijušajā Atgāzenes muižas parkā, Vienības gatvē. Šeit kopumā rekonstruētas un uzbūvētas 11 ēkas, no kurām četras ir pilnīgi rekonstruētas 1890. gadu ķieģeļu būves, kas modernizētas un labiekārtotas ar paaugstinātiem jumtiem. Pārējās biroju un dzīvojamās 2-4 stāvu ēkas iekļautas parkā, saglabājot tur augušos ilggadīgos kokus. “Rīgers” izstrādāja ap 40 lokālo detālplānojumu, kuros sadalīja īpašnieku zemes apbūves gabalos, izvietojot ielas, piebraucamos ceļus, nodalot dabas resursus. Rojas pilsētā izstrādāja projektu Romas katoļu Sv. Andreja baznīcai, kuru uzbūvēja un nodeva ekspluatācijā 2011.gadā. Rojas pilsētā “Rīgers” arī piedalījās Ostas detālplānojuma izstrādē. Kā arī detālplānojuma projektus Vaidē, Mārasciemā – Mārupē, Ādažos, Garkalnē un citur.

## Nozīmīgākie objekti

* “Jēkaba Arkāde” pazemes autostāvvieta Basteja bulvārī, projekts 1996.-1998.; autori: J.Paegle, D.Paegle, A.Pētersone, vizualizācijas: T.Cepurītis, 2001.
* Divas dzīvojamās ēkas divām brāļu ģimenēm Dolessalā, autori: J.Paegle, D.Paegle, 2008.
* Viestura vidusskolas rekonstrukcija Valmierā, ar sporta zāles piebūvi, J.Paegle, D.Paegle, piedaloties N. Minočkinai, 2016.
* Sporta zāles izbūves projekts Līgatnē, pie skolas; autori: J.Paegle, A.Pētersone; vizualizācija T.Cepurītis; projekts 2003., būvniecība 2008.
* “Pērle” Cēsu pašvaldības sociālās palīdzības centrs, Kopā ar N.Paegli, D.Smilgu, K.Bērziņu. 2021. Ēka saņēmusi 2022. gada Lielo Arhitektūras balvu.
* Rojas katoļu Sv. Andreja baznīca; autori: J.Paegle, N.Paegle; projekts: 2006., būvniecība 2018.
* “Valdemāra pasāža” A.Briāna ielā 9. vēsturiskās Štricka alus darītavas pārbūve par biroju un veikalu telpām; autore: D.Paegle, 2007.-2009.
* Rekonstrukcijas projekti ēkām: Hartvik Brīvības ielā un Annas Sakses ielā Mežaparkā
* Dzīvojamā māja Siguldā, Dīķu ielā 3; autori: J.Paegle, D.Paegle, 2020.
* Dzīvojamā ēka un pirts “Sandas” pie Raiskuma ezera, autors: J.Paegle., 2010.
* Dzīvojamā māja, Siguldā, 3 stāvi, Kalna ielā 32; autori: J.Paegle kopā ar A.Pētersoni, 2007.
* Vēsturiskās Dzīvojamās mājas rekonstrukcija Mežaparkā, A. Sakses ielā 2.; autore: D.Paegle, 2016.
* Biroju un Dzīvojamās ēkas Vienības gatvē 87, Rīgā (11 ēkas); 2001.-2014.; autori: J.Paegle, A.Pētersone.
* Mežciema plānojums; līdzautori: J.Paegle, D.Paegle, A.Kronbergs, U.Bērziņš, I,Bērziņa.
* Dzīvojamās ēkas Rīgā, Baznīcas ielā 32/34, Stabu ielā 8, Skolas ielā 34, Ēveles ielā 6 un 12, Valdemāra ielā 78; līdzautori:  J.Paegle, A.Reinfelde, E.Treimanis.
* Rīgas Rātsnama konkurss, autori: J.Paegle, D.Paegle, 2001.
* Dalība starptautiskā konkursā "Lielā arka", La Défense, Parīze. «Pilsētprojekts» grupa: Juris Paegle (grupas vadītājs), Andris Kronbergs, Jānis Dripe, Imants Žodžiks, Pēteris Venckovičs, Andris Briedis un Alvis Zlaugotnis. Konsultants – būvinženieris Andris Cālītis, 1982.
* Izstāde “Kāds būs reģionālās arhitektūras liktenis?” Organizatori, dalībnieki: J.Paegle, D.Paegle, 1979.

## Publikācijas

* 1978.g. 9.augustā “Rīgas Balss”; “Projekti, apdares materiāli un veidi”:  publicēts Dzīvojamā masīva “MEŽCIEMS” projekta foto.
* 1979.g.26.oktobrī “Rīgas Balss” publicēts “Arhitekti apmainās domām” un “Sevi piesaka jaunie” par izstādes atklāšanu Arhitektu dienu ietvaros “Kāds būs reģionālās arhitektūras liktenis”.
* 1998.g. 28.aprilī “Diena”: “Vēsturiskais Rātsnams uz padomju laiku celtnes fona” , Pēc konkursa par Rātsnama atjaunošanu: “RĪGERS” iesniegtais projekts starp 3 labākajiem.
* 1999.g.28.jūnija Neatkarīgā Rīta Avīze: “Rātsnama atjaunošanas projekts”, Pēc 2-ā konkursa par Rātsnama atjaunošanu Rīgā; “RĪGERS” iesniegtais projekts analogs vecajam Rātsnamam.
* 2001.g. “Latvijas Arhitektūra”, “Jēkaba arkāde”, proj.autori: J.Paegle, D.Paegle, A.Pētersosne; : vizualizācijas:  Toms Cepurītis
* 2001.g. “Latvijas Arhitektūra” : “Ko darīt ar Rātslaukuma pazemes telpu?”, sadaļā projekti : publicēts pazemes muzejs telpā kur tieši atradās LĪVU ciems, un arī daži apbedījumi, zem Rolanda staujas.

* 2012/2013.g. “Latvijas Arhitektūra” NR.104, intervija ar J.Paegli : privātmājas; Jaunā fasāde “Hartvik 7” veikalam un kafejnīcai Brīvības Gatvē 216.;
* 2019.g.  “Latvijas Arhitektūra”, ”Valdemāra pasāža” Intervija ar Daci Paegle, par Štricka alus brūža rekonstrukciju par biroju un veikalu telpām.(4000 m2).
* 2020.g.  “Latvijas Arhitektūra”, Rojas Sv.Andreja katoļu baznīca, proj.autori: J.Paegle, vizualizācijas: Niklāvs Paegle ;
* 2023.g. “Latvijas Arhitektūra”, Sociālā atbalsts centrs “Pērle”, Cēsīs, Birojs “ĒTER”, autori: N.Paegle, D.Smilga, K.Bērziņš, E.Garančs, L.Ganiņa, T.Ūdris, J.Paegle: kas ieguvusi Latvijas Arhitektūras Lielo balvu 2022.g.

## Atsauces